Source: http://lugojeanul.ro/csm-prinde-play-off-ul-dupa-un-campionat-greu-cu-mari-restante-salariale/
Timestamp: 2018-10-21 18:33:34+00:00

Document:
CSM prinde Play-Off-ul. După un campionat greu, cu mari restanţe salariale - Lugojeanul.ro
CSM prinde Play-Off-ul. După un campionat greu, cu mari restanţe salariale
Echipa de volei CSM Lugoj a obținut sâmbătă o victorie clară în deplasare la CSU Medicina Târgu Mureș în ultima etapă din returul Campionatului Diviziei A1. Jucătoarele pregătite de Valerijan Luka s-au impus cu 3-0, pe seturi 25-20, 25-19, 25-16 și au reușit să se califice în play- off de pe poziția a VI-a a clasamentului, indiferent de rezultatul partide dintre Dinamo București și Știința Bacău.
“Meciul a fost foarte bun, abordat cum trebuie, pregătit cum trebuie, un arbitraj foarte bun, o sală care a susținut echipa gazdă puternic, dar am reușit să ducem fiecare set în favoarea noastră pe tot parcursul jocului. În concluzie o victorie meritată care într-adevăr ne-a adus o satisfacție mare pentru că era obligatorie și tocmai de aceea era periculoasă”, a declarant Dan Brudiu, președintele secției a volei a CSM Lugoj
Dan Brudiu a precizat că acestă ediție a campionatului Diviziei A1 a fost una puternică, cu meciuri spectaculoase și de o calitate ridicată. Tocmai de aceea, clasarea echipei lugojene în primele șase ale țării este una meritorie.
“E a patra oară când luăm locul VI în acești opt ani de campionat foarte greu. A fost un campionat ceva mai diluat ca număr de echipe, dar foarte concentrat valoric. Dacă primele 4-5 echipe au jucătoare foarte valoroase și posibilități material mari pentru a ataca cupele europene, în partea a doua a campionatului s-a echilibrat mult nivelul, dovadă că Universitatea Cluj, echipă clasată pe ultimul loc la începutul campionatului a început să câștige meciuri acasă. Eu zic că valoarea noastră superioară și pregătirea bună au dus la un rezultat care repetă performanța anilor trecuți, rezultat pe care eu îl consider meritoriu, care vine după opt ani de prezență consecutivă în prima ligă și care sper să nu fie ultimul la acest nivel”, a concluzionat președintele secției de volei.
Pentru echipa lugojeană urmează play- off-ul, cu meciuri interesante și importante, în care adversare vor fi cele mai puternice echipe din campionatul românesc, cum ar fi CSM București, CSM Volei Alba Blaj, Știința Bacău, CSM Târgoviște și Agroland Timișoara.
Related Topics:calificareechipalugojperformantaplay offrestantesportvolei
Turneu internațional de volei în weekend la Lugoj

References: CSM 
 CSM 
 CSM 
 CSM 
 CSM 
 CSM